Aristomachos (syn Kleodaia)

Aristomachos (, ) je v gréckej mytológii syn Kleodaia z rodu Heraklovcov.Apollodoros, Bibliotheca, 2,8,2.Pausanias, Periégésis tés Hellados, 2,7,6.

Aristomachos z rodu Heraklovcov bol jedným z vodcov, ktorý sa spolu s Dórmi zúčastnil bojov o dobytie mykénskeho Peloponézu. Aristomachos v tvrdých bojoch zahynul. Jeho synovia Temenos a Kresfontes sa však víťazného konca vojny dožili, len jeho tretiemu synovi Aristodémovi to osudom nebolo dopriate, zomrel ešte pred záverečným útokom zasiahnutý bleskom.Pausanias, Periégésis tés Hellados, 2,18,7. Víťazi si potom Peloponéz rozdelili žrebom.Polyainos, Strategemata, 1,6. Temenos sa stal kráľom v Argu, Kresfontes kráľom Messénie a Lakónia pripadla deťom Aristodéma, dvojičkám Eurysthenovi a Proklovi.Apollodoros, Bibliotheca, 2,8,4. 

 Referencie 

Kategória:Postavy gréckej mytológie